section_heading: Druga generacija
paragraph_text: Potpuno redizajnirana druga generacija predstavljena je u jesen 2005., a već u listopadu te godine postigla je uspjeh osvojivši maksimalnih pet zvjezdica na Euro NCAP testu sigurnosti. Yaris druge generacije počeo se prodavati početkom 2006. godine, a početna ponuda motora koja se sastojala od dva benzinca i jednog dizelaša zapravo je bila prenesena iz prve generacije uz tek nešto manja pojačanja snage kod benzinaca i nešto veće pojačanje snage u dizelaša. Ponuda benzinaca sastoji se od 1-litrenog motora sa 69 konjskih snaga i 1,3-litrenog motora s 87 konjskih snaga, a jedini dizelaš je 1,4-litreni motor s 90 konjskih snaga. Od početka 2007. godine na tržištu je dostupan i sportski model Yaris TS pokretan novorazvijenim 1,8-litrenim benzincem sa 132 konjske snage.